Күренеүенсә, иҫәп Иҙел һәм Урал буйҙарының төп халҡы сифатында мең йылдан ашыу ғүмер кисергән аҫабаларҙың мәртәбәһен күтәрмәй. “Танылған этнограф С. И. Руденконың антропология, археология, тарих, этнография, тел мәғлүмәттәрен дөйөмләштереп фараз рәүешендә әйткән фекеренсә, “иң һуң тигәндә лә беҙҙең эраға тиклемге VIII быуатта был яҡтарға монгол төҫлө ҡәбиләләр килә башлай”. Был юлдар телсе-ғалим Әкрәм Бейештең “Башҡорт халҡының тарихы һәм азатлыҡ көрәше” тип аталған китабынан (Өфө, “Китап”, 1993 йыл). Улар б. э. т. VII быуатта уҡ хәҙерге Башҡортостан менән Сулман (Кама) йылғаһы буйы халыҡтарының физик төрөндә иң күп компоненттың береһен тәшкил иткән… Ул заманда Башҡортостан халҡының күпселеге һөйләшкән тел, күрәһең, боронғо башҡорт теле булған. Әммә б. э. тиклемге I мең йыллыҡтың I быуатынан башлап ҡына башҡорттарҙы берҙәм ҡәбиләләрҙең береһенә әүерелгән, тип әйтергә мөмкин”.